Празаік Юры Станкевіч стаў шырока вядомы чытачу пасля 1997 года. Яго раман “Любіць ноч — права пацукоў” — жамчужына “новай літаратурнай сітуацыі”, класіка новага беларускага мадэрнізму, заслужаны “нуар” беларускай літаратуры. Эксперыментальны твор, мадэрністычны “свяжак” на фоне татальнага рэалізму айчыннай прозы, адрэдагаваны, выдадзены і разрэкламаваны калектывам часопіса “Крыніца” — бадай, самай магутнай і аўтарытэтнай інтэлектуальнай структурай Беларусі канца 1990-х, — вокамгненна стаў культавым.